”Din punct de vedere al ordinii derulării acestor evenimente, astăzi este gata primul pas și îl vom marca și vă stăm la dispoziție cu toate întrebările dumneavoastră, întrebării tehnice, pentru că de aceea avem alături de noi partenerii francezi cu o experiență vastă în această privință a infrastructurii aeroportuare, alături de partenerii români.
Spun toate aceste lucruri și vorbesc despre ideea unui aeroport, pentru că, din păcate, de-a lungul timpului, am atras atenția asupra faptului că orașul București, în primul rând, este extrem de polarizat.
Din păcate, cel puțin până în momentul acesta, a existat o diferență foarte mare de dezvoltare între nordul Bucureștiului și sudul Bucureștiului. Consecințele acestei polarizări sunt unele extrem de ample.
Pe de o parte, cu traficul în oraș este sufocat. Nordul a devenit victima propriu lui succes, pentru că marea majoritate a locurilor de muncă bine plătite se găsesc în partea de nord a Capitalei”, a declarat Daniel Băluță, primarul Sectorului 4 din București.